Държавен вестник, бр. 31, 2020 г., стр. 7

БРОЙ  31	
Д Ъ Р Ж А В Е Н  В Е С Т Н И К 	
СТР.  7  
§ 9. Член 14 се изменя така:
„Чл. 14. За установяване на съответствие 
с общите условия за регистрация на лицата, 
осъществяващи икономически дейности по 
чл. 2, ал. 1 от ЗАРИДСНПНП, заявителят 
прилага следните документи:
1. документите, изискуеми по чл. 17, ал. 2, 
т. 1, 3 и 4 от ЗАРИДСНПНП;
2. декларация съгласно образец – прило­
жение № 3, удостоверяваща, че заявителят:
а) е търговец, регистриран по Търговския 
закон, по Закона за кооперациите или по за­
конодателството на друга държава – членка 
на Европейския съюз, или държава – страна 
по Споразумението за Европейското иконо­
мическо пространство;
б) не е в производство по несъстоятелност 
или ликвидация;
в) няма неизпълнени задължения за съз­
даване или съхраняване на индивидуално 
определените му нива на запаси по Закона за 
запасите от нефт и нефтопродукти, установени 
с влязло в сила наказателно постановление, 
освен ако същите са платени към момента 
на подаване на заявлението;
3. декларация съгласно образец – при­
ложение № 4, от следните лица: едноличен 
собственик, всеки мажоритарен собственик 
на капитала, управител, прокурист, член на 
органите за управление или надзор на лицето, 
удостоверяваща, че същите:
а) не са осъждани за умишлено престъп­
ление от общ характер;
б) не са или не са били членове на уп­
равителен или контролен орган или неогра­
ничено отговорни съдружници в дружество, 
прекратено поради несъстоятелност през 
последните две години, предхождащи датата 
на решението за обявяване в несъстоятелност, 
ако са останали неудовлетворени кредитори;
в) не са поставени под пълно или ограни­
чено запрещение;
г) не са били собственици или членове на 
ръководни или надзорни органи в дружество, 
което към момента на подаване на заявлението 
за регистрация и/или през предходната година 
има неизпълнени задължения за създаване или 
съхраняване на индивидуално определените 
му нива на запаси по Закона за запасите от 
нефт и нефтопродукти, установено с влязло 
в сила наказателно постановление;
4. когато някое от лицата по т. 3 е юри­
дическо лице, се подава декларация съгласно 
образец – приложение № 5, като в нея се де­
кларират само обстоятелствата по т. 3, букви 
„б“ и „г“.“
§ 10. Член 15 се изменя така:
„Чл. 15. За установяване на съответствие 
със специалните условия по чл. 8, ал. 1 от 
ЗАРИДСНПНП за регистрация за извърш­
ване на дейност по чл. 2, ал. 1, т. 1 от 
ЗАРИДСНПНП заявителят прилага следните 
документи:
1. декларация за размера на нетните при­
ходи от продажби за предходната календарна 
година;
2. когато заявителят няма изискуемия 
съгласно чл. 8, ал. 1, т. 1 от ЗАРИДСНПНП 
внесен уставен капитал, същият представя 
опис на активите по балансова стойност към 
месеца, предхождащ датата на подаване на 
заявлението;
3. когато заявителят е чуждестранно юри­
дическо лице, което има изискуемия съгласно 
чл. 8, ал. 1, т. 1 от ЗАРИДСНПНП внесен 
уставен капитал, същият представя ориги­
нал на документ съобразно националното 
законодателство по регистрация на лицето, 
удостоверяващ размера на капитала му и 
срока за учредяване на юридическото лице, 
ако има такъв.“
§ 11. Член 16 се изменя така:
„Чл. 16. За установяване на съответствие 
със специалните условия по чл. 8, ал. 2 от 
ЗАРИДСНПНП за регистрация за извърш­
ване на дейност по чл. 2, ал. 1, т. 2 от 
ЗАРИДСНПНП заявителят прилага следните 
документи:
1. когато заявителят няма изискуемия 
съгласно чл. 8, ал. 2, т. 1 от ЗАРИДСНПНП 
внесен уставен капитал, същият представя 
опис на активите по балансова стойност към 
месеца, предхождащ датата на подаване на 
заявлението;
2. когато заявителят е чуждестранно юри­
дическо лице, което има изискуемия съгласно 
чл. 8, ал. 2, т. 1 от ЗАРИДСНПНП внесен 
уставен капитал, същият представя ориги­
нал на документ съобразно националното 
законодателство по регистрация на лицето, 
удостоверяващ размера на капитала му;
3. документите, изискуеми по чл. 17, ал. 2, 
т. 5, 7 и 8 от ЗАРИДСНПНП, съобразно за­
явените обекти за вписване;
4. обяснителна записка на технологичната 
схема по чл. 17, ал. 2, т. 5 от ЗАРИДСНПНП, 
в която да бъде обяснена технологичната схема 
на работа на заявения обект, кои съоръжения 
ще се използват за заявената дейност, вклю­
чително с кои продукти от нефтен произход 
или нефт ще работят съответните съоръжения 
в обекта.“
§ 12. Член 17 се изменя така:
„Чл. 17. За установяване на съответствие 
със специалните условия по чл. 8, ал. 3 от 
ЗАРИДСНПНП за регистрация за извърш­
ване на дейност по чл. 2, ал. 1, т. 3 от 
ЗАРИДСНПНП заявителят прилага следните 
документи:
1. декларация за размера на нетните при­
ходи от продажби за предходната календарна 
година;
2. когато заявителят няма изискуемия 
съгласно чл. 8, ал. 3, т. 1 от ЗАРИДСНПНП 
внесен уставен капитал, същият представя